**Beskambrosia** (*Ambrosia artemisiifolia*) er en ettårig ugressplante med en oppreist, stiv vekst. Stenglene forgreiner seg fra bakken. De er hårete og bærer motsatte, men lenger oppe spredte, blader. Bladene er stilkete, smalt eggformede og samtidig dobbelt fjærsnittdelte med smale avsnitt. Oversiden er mørk grågrønn, mens undersiden er litt lysere. Blomstringen skjer i september–oktober, hvor man kan finne bittesmå kurver med hannblomster samlet i endestilte aks eller klaser. Hunnblomstene sitter noen få sammen i bladhjørnene lenger nede på stengelen. Fruktene er hornete nøtter uten fnokker.

Ikke-synlige trekk
------------------

Rotnettet består av en slank pælerot og grove, vannrette siderøtter. Plantens pollen er sterkt allergifremkallende. Allergenet er proteinet "Amb a 1", som er et surt, såkalt 38 kDa, ikke-glycosylert protein med 268 aminosyrer.

Høyde og bredde
---------------

1,00 × 0,25 m (100 × 25 cm/år).

Voksested
---------

Artens opprinnelige hjemsted er godt drenerte grusbanker ved eller i rennende vann overalt fra Newfoundland i nord til Texas i sør. Efter at nybyggerne ryddet den opprinnelige vegetasjonen, har den likevel bredt seg og er i dag en ruderatplante og et ugress. I dalen langs Little Topashaw Creek, nær Atlanta i staten Louisiana finnes den fortsatt sammen med blant annet trompetvin, asklønn, maure, nattlys, amerikaplatan, klatrevillvin, lyssiv, vasseik, giftsumak, *Solidago nemoralis*, svartbjørk og ambratre.

Planten kom til Europa i 20. århundre, sannsynligvis sammen med importerte frø. I løpet av 1980- og 1990-tallet har den spredt seg til de fleste landene i Europa. Flere land har programmer for å bekjempe spredningen aktivt.

I Norge er det frykt for at arten skal få fotfeste når klimaet blir mildere, for det vil bety en forlengelse av pollenallergisesongen helt til november måned. I Fremmedartslista 2018 er beskambrosia kategorisert som *lav risiko* på grunn av begrenset invasjonspotensial og ingen kjent økologisk effekt.

Referanser
----------

1. ↑  «Artsdatabankens artsopplysninger»Åpent tilgjengelig. Artsdatabanken. 13. april 2023. Besøkt 13. april 2023.
2. 1 2  Hegre H, Solstad H, Alm T, Fløistad IS, Pedersen O, Schei FH, Vandvik V, Vollering J, Westergaard KB og Skarpaas O (11. august 2023). «Karplanter. Vurdering av økologisk risiko for beskambrosia *Ambrosia artemisiifolia* som LO for Fastlands-Norge med havområder»Åpent tilgjengelig. *Fremmedartslista 2023*. Artsdatabanken. Besøkt 21. september 2023.
3. ↑  (engelsk)Within-Channel Vegetation Survey: Little Topashaw Creek Stream Corridor Rehabilitation Project
4. ↑  (dansk)Astma-Allergi Danmark om Bynke-Ambrosie
5. ↑  (tysk)InfoPage Beifuss Ambrosie
6. ↑  Aftenposten: Pollenversting på vei

Eksterne lenker
---------------

Hanblomsten
* (en) *Beskambrosia* i Encyclopedia of Life Rediger på Wikidata

* (en) *Beskambrosia* i Global Biodiversity Information Facility Rediger på Wikidata

* (no) *Beskambrosia* hos Artsdatabanken Rediger på Wikidata

* (sv) *Beskambrosia* hos Dyntaxa Rediger på Wikidata

* (en) *Beskambrosia* hos ITIS Rediger på Wikidata

* (en) *Beskambrosia* hos NCBI Rediger på Wikidata

* (en) *Beskambrosia* hos The International Plant Names Index Rediger på Wikidata

* (en) *Beskambrosia* hos Tropicos Rediger på Wikidata

* (en) *Kategori:Ambrosia artemisiifolia* – bilder, video eller lyd på Wikimedia Commons Rediger på Wikidata

* (en) *Ambrosia artemisiifolia* – galleri av bilder, video eller lyd på Wikimedia Commons Rediger på Wikidata

* *Ambrosia artemisiifolia* – detaljert informasjon på Wikispecies Rediger på Wikidata
* Astma- og allergiforbundet. Beskambrosia En ny allergenspreder i Norge?

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN **·** NDL
 |